מנפנפים את הפירוד - מבעירים את האיחוד!
יום העצמאות הוא יום שבו הגאווה הלאומית קצת מתנפחת, אנחנו מרימים את הראש מעל שגרת היומיום וחוגגים לרגע את האחדות עם בני המשפחה והחברים. אחרי כמה שנים טובות של עצמאות זה הרגע לעצור ולשאול, האם אנחנו יכולים לומר שאנחנו חופשיים יותר?
האם התקווה ותחושת הביטחון שלנו הולכות ומתעצמות? האם אנחנו בדרך למימוש אותו החזון שאבותינו חלמו עליו?
לפני 67 שנים קיבלנו מנדט להקים כאן את מדינתנו והתקבצנו מכל קצוות תבל. ברחנו מהשנאה של אומות העולם ובנינו במו ידינו חברה לתפארת, ולמרות כל השגשוג וההצלחה, העסק התחיל להידרדר. הפילוג קורע אותנו היום מבפנים, הקשרים בינינו מתרופפים והאומה על סף גסיסה.
יום העצמאות 2015 הוא יותר מתזכורת להקמת המדינה שלנו, הוא תזכורת לייסוּד האומה הישראלית. האומה שלנו נוסדה על הכלל של "ואהבת לרעך כמוך", ובבסיסה עומד עיקרון אחד – להתחבר בקשרי אהבה וערבות הדדית, "כאיש אחד בלב אחד".
רק באמצעות החיבור בינינו נוכל להתגבר על הפילוג שמתגלה, וכשנהיה מאוחדים נהווה דוגמה לעולם כולו לחיים הרמוניים.
השנה אנחנו באים אליכם לסדנא חוויתית סביב המנגל, ונותנים לכם נפנף במתנה!